ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
குறை தீர்க்கும் காலக்கெடு 45 நாட்களில் இருந்து 30 நாட்களாக குறைக்கப்பட்டது
பொதுமக்களின் குறைகளை தீர்ப்பதற்கான காலக்கெடு 45 நாட்களில் இருந்து 30 நாட்களாக குறைக்கப்பட்டுள்ளது.
இதனைத் தெரிவித்துள்ள மத்திய அறிவியல் மற்றும் தொழில்நுட்பம் ; புவி அறிவியல்; பிரதமர் அலுவலகம், பணியாளர்கள், பொதுமக்கள் குறை தீர்வு , ஓய்வூதியங்கள், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங், மக்கள் குறை தீர்க்கும் பொறிமுறையை திறம்பட செயல்படுத்த வேண்டும் என்ற பிரதமர் நரேந்திர மோடியின் வலியுறுத்தலுக்கு இணங்க இந்த முடிவு எடுக்கப்பட்டுள்ளது.
நிர்வாகச் சீர்திருத்தங்கள் மற்றும் பொதுக் குறைதீர்ப்புத் துறை வெளியிட்டுள்ள உத்தரவில், குடிமகன் ஒருவரிடமிருந்து பெறப்பட்ட புகார், அதற்கு எதிராக தாக்கல் செய்யப்பட்ட மேல்முறையீடு தீர்க்கப்படும் வரை மூடப்படாது என்றும் அமைச்சர் கூறினார். கடந்த ஆண்டு, பொதுமக்களின் குறைகளைத் தீர்க்க அதிகபட்ச கால வரம்பை 60 நாட்களில் இருந்து 45 நாட்களாக துறை குறைத்தது.
இந்தியாவில் பயனுள்ள மக்கள் குறை தீர்க்கும் முறையை அமல்படுத்தவும், மக்கள் மத்தியில் திருப்தியை மேம்படுத்தும் வகையில் உலக தரத்திற்கு இணையான நிர்வாக சீர்திருத்தங்களை கொண்டு வரவும் அனைத்து முயற்சிகளும் மேற்கொள்ளப்பட்டு வருவதாக அமைச்சர் கூறினார். மீளாய்வுக் கூட்டங்களில், பிரதமரே பொதுமக்களின் குறைகளின் நிலையை ஆய்வு செய்வதையும் அமைச்சர் சுட்டிக்காட்டினார்.
2014 ஆம் ஆண்டு இந்த அரசு ஆட்சிக்கு வந்ததில் இருந்து மக்களின் மனநிறைவு மற்றும் நேரக் குறைகளை நிவர்த்தி செய்தல் ஆகிய இரட்டைக் காரணிகளால் பொதுமக்கள் குறைகள் தொடர்பான வழக்குகள் 10 மடங்கு அதிகரித்துள்ளதாகவும், இது குடிமக்கள் அரசின் மீது கொண்டுள்ள நம்பிக்கையை பிரதிபலிக்கிறது என்றும் டாக்டர் ஜிதேந்திர சிங் கூறினார். 2014-ல் 2 லட்சமாக இருந்த பொதுமக்களின் குறைகள் தற்போது 22 லட்சத்துக்கும் அதிகமாக அதிகரித்து, 95 சதவீதத்துக்கும் அதிகமான வழக்குகள் தீர்க்கப்பட்டுள்ளன. மோடி அரசின் முக்கிய மந்திரம், கடைசி வரிசையில் நிற்கும் கடைசி மனிதனுக்கும் நலத்திட்டங்களின் அனைத்துப் பலன்களையும் சென்றடைய வேண்டும் என்பதுதான்.
குடிமக்களுக்குத் தீர்ப்பளிக்கப்பட்ட குறைகளில் திருப்தி இல்லை என்றால் மேல்முறையீடு செய்வதற்கான விருப்பம் வழங்கப்படும் என்றும், குடிமக்களிடமிருந்து கால் சென்டர் மூலம் பெறப்படும் கருத்துகள், பொறுப்பான அமைச்சகங்கள் அல்லது துறைகளுடன் பகிர்ந்து கொள்ளப்படும் என்றும் உத்தரவில் கூறப்பட்டுள்ளது.
குறைகளைத் தீர்ப்பதற்கான வழிமுறையை நிறுவனமயமாக்குவதற்கும், தரமான தீர்வை உறுதி செய்வதற்கும், அமைச்சகம்/துறையின் செயலாளர் மூத்த அதிகாரிகள் கூட்டங்களில் அகற்றும் செயல்முறையை மதிப்பாய்வு செய்யலாம் என்று துறை தெரிவித்துள்ளது. இது தவிர, அச்சு, மின்னணு மற்றும் சமூக ஊடகங்களில் எழுப்பப்படும் புகார்களையும் அமைச்சகங்கள்/துறைகள் கண்காணிக்கலாம்.
நிதி அமைச்சகம்
ஆசிய அடிப்படைக் கட்டமைப்பு முதலீட்டு வங்கியின் 7-ஆவது வருடாந்திர கவர்னர்கள் வாரியக்கூட்டத்தில் மத்திய நிதியமைச்சர் திருமதி நிர்மலா சீதாராமன் இன்று காணொலிக் காட்சிமூலம் பங்கேற்றார்
- அடிப்படைக் கட்டமைப்பு முதலீட்டு வங்கியின் 7-ஆவது வருடாந்திர கவர்னர்கள் வாரியக் கூட்டத்தில் மத்திய நிதியமைச்சர் திருமதி நிர்மலா சீதாராமன் இன்று புதுதில்லியில் இருந்து காணொலிக் காட்சி மூலம் பங்கேற்றார்.
“நெருக்கடி மிகுந்த உலகில் அடிப்படைக் கட்டமைப்புக்கு நிதி உதவுதல்” என்ற மையப்பொருளில் நடைபெற்ற கவர்னர்களின் வட்டமேஜை விவாதத்தில் நிதியமைச்சர் தமது கருத்துக்களை பகிர்ந்து கொண்டார். உயர்தரமான வளர்ச்சிக்கு நிதி வழங்குவதற்காகவும், உறுப்பு நாடுகளுக்கு உதவி செய்வதில் தொடர்ச்சியான உறுதி மற்றும் அர்ப்பணிப்புக்காகவும் ஆசிய அடிப்படைக் கட்டமைப்பு முதலீட்டு வங்கியை நிதியமைச்சர் பாராட்டினார்.
தற்சார்பு பொருளாதார பாதையில் இந்தியா சென்று கொண்டிருப்பதை திட்டவட்டமாக தெரிவித்த அவர், இதனால், பெருந்தொற்றுக் காலத்தின் எதிர்மறை விளைவுகளை வெற்றிகரமாக குறைக்க முடிந்தது என்றார். டிஜிட்டல்மய இயக்கம், சமூக பாதுகாப்புக்குத் தொழில்நுட்பத்தைப் பயன்படுத்துதல், அனைவரையும் உள்ளடக்கிய நிதிமுறையை ஊக்குவித்தல் ஆகியவை இந்தியாவை குறிப்பிடத்தக்க அளவுக்கு முன்னேறச் செய்துள்ளன என்பதை திருமதி சீதாராமன் சுட்டிக்காட்டினார். சுற்றுச்சூழலுக்கான வாழ்க்கை முறை உள்ளிட்ட பிரதமர் திரு நரேந்திர மோடியின் பல்வேறு திட்டங்களால் பருவநிலை மாற்றத்தை எதிர்கொள்வதற்கான முயற்சிகளில் இந்தியா முதன்மையாக உள்ளது என்பதை அவர் எடுத்துரைத்தார்.
தூய்மையான எரிசக்தி, எரிசக்தியை திறமையாக பயன்படுத்துதல், பேரிடரை தாங்கவல்ல அடிப்படைக் கட்டமைப்பு, கல்வி மற்றும் சுகாதாரத்தின் மீது சிறப்பு கவனம் செலுத்துவதற்கான சமூக அடிப்படைக் கட்டமைப்பு, டிஜிட்டல் அடிப்படைக் கட்டமைப்பு உள்ளிட்ட முன்னுரிமைத் துறைகளில் முதலீடுகளை ஆசிய அடிப்படைக் கட்டமைப்பு முதலீட்டு வங்கி அதிகரிப்பது அவசியம் என்று நிதியமைச்சர் தெரிவித்தார்.
- ஆண்டும் இந்த வங்கி முக்கியமான விஷயங்களில் முடிவெடுக்கவும், எதிர்கால திட்டத்திற்காகவும் கவர்னர்களின் வாரியக் கூட்டத்தை நடத்துகிறது. இந்த வங்கியின் நிறுவக உறுப்பினராக இருக்கும் இந்தியா இரண்டாவது பெரிய பங்குதாரராகவும் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1870995
அறிவியல் மற்றும் தொழில்நுட்பத்துறை
செயற்கை நுண்ணறிவு அடிப்படையிலான புதிய சாதனங்கள், மனிதர்கள் வசிக்கக் கூடிய கிரகங்களை கண்டறிய உதவும்.
செயற்கை நுண்ணறிவு அடிப்படையிலான வழிமுறைகளைப் பயன்படுத்தி, மனிதர்கள் வசிக்கக் கூடிய கிரகங்களை அடையாளம் காண அதிக நம்பகத்தன்மை கொண்ட புதிய அணுகுமுறை ஒன்றை இந்திய வானவியலாளர்கள் உருவாக்கியுள்ளனர்.
நினைவுக்கு அப்பாற்பட்ட காலம் முதற்கொண்டே, மனிதர்கள் வசிக்கக் கூடிய வேறு உலகம் இருப்பதாக மனிதகுலம் நம்பிவருகிறது. நமது நட்சத்திர மண்டத்தில் எண்ணற்ற கிரகங்கள் இருப்பதாக தற்போதைய ஆய்வுகள் தெரிவிக்கின்றன. இந்த கிரகங்களின் எண்ணிக்கை நட்சத்திரங்களின் எண்ணிக்கையைவிட அதிகமாக இருக்கும் என்றும் கூறப்படுகிறது. இந்த கிரகங்கள் உயிர் வாழ ஏற்றவையா என்ற கேள்வியும் எழுப்பப்பட்டு வருகிறது.
மத்திய அறிவியல் தொழில்நுட்பத்துறையின் தன்னாட்சி பெற்ற நிறுவனமான பெங்களூருவில் உள்ள இந்திய வான்இயற்பியல் கழகத்தின் வானவியல் விஞ்ஞானிகள், பிட்ஸ் பிலானியின்  கோவா வளாக வானவியல் விஞ்ஞானிகளுடன் இணைந்து, முரண்பாட்டை கண்டறியும் புதிய அணுகுமுறையை வகுத்துள்ளனர். இதன் மூலம் மனிதர்கள் வசிக்கும் மிகவும் உகந்த கிரகத்தை அடையாளம் காண முடியும் எனக் கூறப்படுகிறது.
இந்த ஆய்வின் முதல் கட்டமாக 5,000 கிரகங்களை ஆய்வு செய்ததில் 60 கிரகங்கள் வாழத் தகுதி வாய்ந்தவையாக இருப்பது கண்டறியப்பட்டிருப்பதுடன் மேலும் 8,000 கிரகங்களில் ஆய்வு நடத்தவும் உத்தேசிக்கப்பட்டுள்ளதாக பிட்ஸ் பிலானியின் கே.கே. பிர்லா கோவா வளாக விஞ்ஞானி டாக்டர் ஸ்நேகன்ஷூ சாஹாவும் இந்திய வான் இயற்பியல் கழகத்தின் விஞ்ஞானி டாக்டர் மார்கரிட்டா சஃபோனோவாவும் தெரிவித்துள்ளனர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1797089
தொழிலாளர் மற்றும் வேலைவாய்ப்பு அமைச்சகம்
கொத்தடிமைத் தொழிலாளர் முறையை ஒழிக்க அரசு பல்முனை உத்திகளை கையாண்டு வருகிறது
கொத்தடிமைத் தொழிலாளர் முறையை ஒழிக்க அரசு பல்முனை உத்திகளை கையாண்டு வருகிறது. கொத்தடிமைத் தொழிலாளர் முறையை அகற்றுவதற்கு மத்திய அரசு 1976-ம் ஆண்டு சட்டம் இயற்றியுள்ளது. கொத்தடிமை தொழிலாளர் மறுவாழ்வுக்கான திட்டத்தை மத்திய அரசு அமல்படுத்துகிறது. இத்திட்டத்தின் கீழ் மீட்கப்படும் ஒவ்வொரு கொத்தடிமை தொழிலாளர்களுக்கும் ரூ.30,000 நிதியுதவி வழங்கப்படுகிறது. அத்துடன் வீடு மற்றும் விவசாய நில ஒதுக்கீடு, கால்நடை மற்றும் பால் உற்பத்தி தொடர்பான தொழில்கள் பயிற்சி, குழந்தைகளுக்கு கல்வி உதவி உள்ளிட்ட பல உதவிகளும் வழங்கப்படுகின்றன.
மத்திய அரசின் இத்திட்டத்தின் கீழ் தமிழ்நாட்டில் 2021-22 ஆம் ஆண்டில் மொத்தம் 1016 கொத்தடிமை தொழிலாளர்கள் மீட்கப்பட்டு அவர்களுக்கு மறுவாழ்வு அளிக்கப்பட்டுள்ளது. 2022-23-ம் ஆண்டில் பிப்ரவரி மாதம் வரை தமிழ்நாட்டில் 297 பேர் மீட்கப்பட்டு, அவர்களுக்கு மறுவாழ்வு அளிக்கப்பட்டுள்ளது.
இந்த தகவலை மாநிலங்களவையில் எழுத்துப்பூர்வமாக அளித்த பதிலில் மத்திய தொழிலாளர் நலத்துறை இணையமைச்சர் திரு ராமேஸ்வர் தெலி கூறியுள்ளார்.
சிறப்பு சேவைகள் மற்றும் கட்டுரைகள்
சென்னை விமான நிலைய சுங்கத் துறையினர் ரூ.34.93 லட்சம் மதிப்புள்ள 723 கிராம் தங்கத்தைக் கைப்பற்றினர்
சென்னை சர்வதேச விமான நிலையத்திற்கு ஷார்ஜாவின் ஏர் அரேபியா விமானம் வந்தபோது ஏற்கனவே கிடைத்த உளவுத் தகவல் அடிப்படையில் அரியலூரைச் சேர்ந்த மகேந்திரன் என்பவரை சுங்கத்துறை அதிகாரிகள் இடைமறித்து சோதனை செய்தனர். அவரை பரிசோதித்தபோது அவரது ஆசனவாயில் பசை வடிவிலான 723 கிராம் எடையுள்ள தங்கம் மறைத்து வைக்கப்பட்டிருந்ததை அதிகாரிகள் கண்டறிந்தனர். இதனைப் பறிமுதல் செய்த அவர்கள் அந்தப் பயணியை கைது செய்தனர். தங்கத்தின் மதிப்பு ரூ.34.93 லட்சம் என அவர்கள் தெரிவித்தனர்.
தொடர்ந்து விசாரணை நடைபெற்று வருவதாக சென்னை சர்வதேச விமான நிலைய சுங்கத்துறையில் முதன்மை ஆணையர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
தேர்தல் ஆணையம்
பிகார் மாநில மேலவைக்கான தேர்தல் – வாக்குப்பதிவு ஜூலை 6, 2020
பிகார் மாநிலத்தின் மேலவையில் உள்ள ஒன்பது உறுப்பினர்களின் பதவிக்காலம் இந்த ஆண்டு மே 6-ம் தேதியன்று நிறைவு பெற்றது. கொவிட்-19 பெருந்தொற்று காரணமாக ஏற்பட்ட எதிர்பாராத சூழலால் தேர்தல் ஆணையம் பிந்தைய தேதியில், நிலைமையைப் பரிசீலித்து தேர்தல் நடத்தப்படும் என்று முன்னதாக அறிவித்திருந்தது.
தற்போது பிகார் மாநில தலைமைத் தேர்தல் அதிகாரியை கலந்தாலோசித்த பின்னர், மேலவைக்கான தேர்தலை நடத்துவதென ஆணையம் தீர்மானித்துள்ளது. இதற்கான குறிப்பாணை இம்மாதம் 18-ம் தேதி வெளியிடப்படும் என்றும் வேட்பு மனு தாக்கல் செய்வதற்கான கடைசி நாள் இம்மாதம் 25 என்றும், வாக்குப்பதிவு ஜூலை 6-ம் தேதி நடைபெறும் என்றும், வாக்கு எண்ணிக்கை ஜூலை 6 அன்று மாலை 6 மணிக்கு நடைபெறும் என்றும் தேர்தல் ஆணையம் தெரிவித்துள்ளது.
-----
(Visitor Counter : 160
கப்பல் போக்குவரத்து அமைச்சகம்
கோவா பனாஜியில் இந்தியா சர்வதேச அறிவியல் திருவிழா 2021-ல் மத்திய அமைச்சர் திரு சர்பானந்த சோனோவால் பங்கேற்பு
கோவாவின் பனாஜியில் நடைபெற்ற இந்திய சர்வதேச அறிவியல் திருவிழா 2021-ல் மத்திய துறைமுகங்கள், கப்பல் மற்றும் நீர்வழிகள் மற்றும் ஆயுஷ் அமைச்சர் திரு சர்பானந்தா சோனோவால் இன்று கலந்துகொண்டார்.
இந்திய சர்வதேச அறிவியல் திருவிழா என்பது உலகெங்கிலும் உள்ள மாணவர்கள், பொதுமக்கள், ஆராய்ச்சியாளர்கள், கண்டுபிடிப்பாளர்கள் மற்றும் கலைஞர்களை ஒன்றிணைக்கும் நாட்டின் மிகப்பெரிய தளமாகக் கருதப்படும் வருடாந்திர நிகழ்வாகும்.
புவி அறிவியல் அமைச்சகம், அறிவியல் மற்றும் தொழில்நுட்பத் துறை, உயிரி தொழில்நுட்பத் துறை, அறிவியல் மற்றும் தொழில்துறை ஆராய்ச்சி கவுன்சில், விஞ்ஞான பாரதி ஆகியவை இணைந்து இந்த திருவிழாவிற்கு ஏற்பாடு செய்திருந்தன.
சமீபத்தில் மறைந்த பாதுகாப்பு படைகளின் தளபதி ஜெனரல் பிபின் ராவத்துக்கு, தொடக்க விழாவில் மவுன அஞ்சலி செலுத்தப்பட்டது. பல்வேறு அரங்குகளை பார்வையிட்ட மத்திய அமைச்சர், நிகழ்ச்சியில் மாணவர்களுடன் கலந்துரையாடினார். கோவா முதல்வர் டாக்டர் பிரமோத் சாவந்த், மத்திய இணை அமைச்சர்கள் டாக்டர் ஜிதேந்திர சிங், திரு ஸ்ரீபத் நாயக் மற்றும் பல்வேறு உயரதிகாரிகள் நிகழ்ச்சியில் கலந்து கொண்டனர்.
நிகழ்ச்சியில் பேசிய திரு சோனோவால், பிரதமர் திரு நரேந்திர மோடியின் தலைமையில் அறிவியல் மற்றும் தொழில்நுட்பத்தின் விரைவான வளர்ச்சி குறித்து எடுத்துரைத்தார். பிரதமரின் தற்சார்பு இந்தியா அழைப்பு நாட்டின் ஒவ்வொரு குடிமகனையும் இணைத்துள்ளது என்றார்.
இந்தியாவில் கொவிட்-19 தடுப்பூசி திட்டத்தின் மாபெரும் வெற்றி, தற்சார்பு இந்தியாவின் வெற்றியின் பிரதிபலிப்பாகும் என்று கூறிய அமைச்சர் இது விஞ்ஞானம், விஞ்ஞானிகள் மற்றும் மனித விழுமியங்களுக்கு கிடைத்த வெற்றி என்று கூறினார்.
அறிவியல் மற்றும் தொழில்நுட்பத்தை பயன்படுத்தி இந்தியாவை வலுப்படுத்தவும், அறிவியல் வளர்ச்சியோடு மாசில்லாத இந்தியாவையும் நாம் உறுதி செய்ய வேண்டும் என்பதையும் அமைச்சர் திரு சர்பானந்த சோனோவால் வலியுறுத்தினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleaseIframePage.aspx?PRID=1780491
விவசாயத்துறை அமைச்சகம்
பிரதமரின் பயிர் காப்பீட்டு திட்டத்தின் கீழ் செலுத்தப்பட வேண்டிய பிரிமியம் கட்டண மானியத்தில் மத்திய அரசின் பங்கு
நாடாளுமன்றத்தின் மாநிலங்களவையில் இன்று உறுப்பினரின் கேள்விக்கு எழுத்துப்பூர்வமாக பதிலளித்த மத்திய வேளாண் மற்றும் விவசாயிகள் நலன் அமைச்சர் திரு நரேந்திர சிங் தோமர் கீழ்காணும் தகவல்களை அளித்தார்.
பிரதமரின் பயிர் காப்பீட்டு திட்டத்தை சமீபத்தில் அதாவது காரீஃப் 2020 முதல் அரசு புதுப்பித்துள்ளதோடு வடகிழக்கு மாநிலங்களுக்கான பிரிமியம் கட்டண மானியப் பகிர்வு முறை மத்திய மற்றும் மாநில அரசுகளுக்கு இடையே 50:50 ஆக இருந்ததை 90:10 ஆக மாற்றியுள்ளது. மீதமுள்ள மாநிலங்கள்/யூனியன் பிரதேசங்களின் பிரீமியம் பகிர்வு முறை 50:50 ஆக திட்டத்தின் பிற விதிகளுக்கு உட்பட்டு அமைந்துள்ளது.
மேலும், திட்டத்தை சிறப்பாகச் செயல்படுத்துவதற்கான உள்கட்டமைப்பு மற்றும் தொழில்நுட்பத்தை வலுப்படுத்துவதற்காக மத்திய அரசு மற்றும் சம்பந்தப்பட்ட மாநில அரசுகள் மொத்த பட்ஜெட்டில் 3%-த்தொகையை நிர்வாக செலவினங்களுக்கு ஒதுக்க வேண்டும் என திட்டத்தின் புதுப்பிக்கப்பட்ட செயல்பாட்டு வழிகாட்டுதல்களில் கூறப்பட்டுள்ளது.
தேசிய பயிர்க் காப்பீட்டு இணையதளத்தில் பயிர் வெட்டும் பரிசோதனைகள் குறித்த தரவுகளைப் பதிவு செய்வதற்கு வசதியளிக்கும் நோக்கில் சிசிஈ அக்ரி செயலியைப் பயன்படுத்த மாநிலங்களுக்கு ஊக்கமளிக்கும் வகையில், இணையக் கட்டணத்துடன் சேர்த்து ஸ்மார்ட் போன் கொள்முதல் விலையில் 50%-த் தொகையை மத்திய அரசு மாநிலங்களுக்கு வழங்குகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1782626
பிரதமர் அலுவலகம்
இந்திய கப்பற்படைக்கு 11 நவீன கடலோர ரோந்து வாகனங்கள், 6 நவீன ஏவுகணை வாகனங்கள் வாங்குவதற்கு இந்திய கப்பல் கட்டும் தளங்களுடன் ரூ.19,600 கோடிக்கான ஒப்பந்தங்களில் பாதுகாப்பு அமைச்சகம் கையெழுத்திட்டுள்ளது
இது கப்பற்படையை வலுப்படுத்தும் என்றும் தற்சார்பு என்ற நமது நோக்கத்திற்கு உத்வேகம் அளிக்கும் என்றும் பிரதமர் கூறியுள்ளார்
இந்தியக் கப்பற்படைக்கு 11 நவீன கடலோர ரோந்து வாகனங்கள், 6 நவீன ஏவுகணை வாகனங்கள் வாங்குவதற்கு இந்திய கப்பல் கட்டும் தளங்களுடன் ரூ.19,600 கோடிக்கான ஒப்பந்தங்களில் பாதுகாப்பு அமைச்சகம் 2023, மார்ச் 30 அன்று கையெழுத்திட்டிருப்பதாக பாதுகாப்பு அமைச்சகத்தின் ட்விட்டர் செய்தியில் தெரிவிக்கப்பட்டுள்ளது.
பாதுகாப்பு அமைச்சக ட்விட்டர் செய்திக்கு பதிலளித்து பிரதமர் கூறியிருப்பதாவது;
“இது கப்பற்படையை வலுப்படுத்தும் மற்றும் தற்சார்பு என்ற நமது நோக்கத்திற்கு உத்வேகம் அளிக்கும்.”
வணிகம் மற்றும் தொழில்துறை அமைச்சகம்
நிதியாண்டு 21-22-ல் 83.57 பில்லியன் அமெரிக்கன் டாலர் என்ற அளவுக்கு மிக அதிகமான வருடாந்தர வெளிநாட்டு நேரடி முதலீட்டை இந்தியா பெற்றுள்ளது
நிதியாண்டு 21-22-ல் 83.57 பில்லியன் அமெரிக்கன் டாலர் என்ற அளவுக்கு மிக அதிகமான வருடாந்தர வெளிநாட்டு நேரடி முதலீட்டை இந்தியா பெற்றுள்ளது. இது 2014- 2015 ல் வெறும் 45.15 பில்லியன் அமெரிக்க டாலராக இருந்தது. உக்ரைனில் ராணுவ நடவடிக்கை, கொவிட்-19 பெருந்தொற்று ஆகியவை இருந்தபோதும், 2020-21ஐ விட வெளிநாட்டு நேரடி முதலீட்டு வரவு 1.60 பில்லியன் அமெரிக்க டாலர் அதிகமாக வரப்பெற்றது குறிப்பிடத்தக்கது.
பொருள் உற்பத்தித் துறையில் வெளிநாட்டு முதலீடுகளுக்கு உகந்த நாடாக இந்தியா வேகமாக வளர்ந்து வருகிறது. இந்தத் துறையில் 2020-21 நிதியாண்டுடன்  ஒப்பிடுகையில், 2021-22 நிதியாண்டில் 76 சதவீத உயர்வு  இருந்தது.
இந்தியாவில் கொவிடுக்கு முந்தைய காலத்தில்  141.10 பில்லியன் அமெரிக்க டாலராக இருந்த வெளிநாட்டு நேரடி முதலீட்டு வரவு கொவிடுக்கு பிந்தைய காலத்தில்  23 சதவீதம் அதிகரித்து 171.84 பில்லியன் அமெரிக்க டாலராக இருந்தது என்பது குறிப்பிடத்தக்கது.
வெளிநாட்டு நேரடி முதலீட்டு வரவில் 2021-22 நிதியாண்டில் முதன்மை நாடாக 27 சதவீதத்துடன் சிங்கப்பூரும், 18 சதவீதத்துடன் அமெரிக்கா இரண்டாவது இடத்திலும், 16 சதவீதத்துடன் மொரீஷியஸ் மூன்றாவது இடத்திலும் இருந்தன.
குறு சிறு மற்றும் நடுத்தர தொழில் துறை அமைச்சகம்
மகளிர் சொந்தமாக நடத்தும் நிறுவனங்கள்
உத்யம் பதிவு தள தகவல்களின் அடிப்படையில், 13.03.2023 வரை நாட்டில் குறு, சிறு மற்றும் நடுத்தர நிறுவனங்களின் மொத்த எண்ணிக்கை 1,47,50,018 ஆகும். இவற்றில் மகளிரால் நடத்தப்படும் நிறுவனங்கள் 27,75,390 ஆகும். தமிழகத்தைப் பொறுத்தவரை குறு, சிறு மற்றும் நடுத்தர நிறுவனங்களின் மொத்த எண்ணிக்கை 15,33,592 ஆகும். இதில் மகளிரால் நடத்தப்படும் நிறுவனங்கள் 3,84, 866 ஆகும்.
கடன் உத்தரவாதத் திட்டத்தின் கீழ் நாடு முழுவதும் மகளிரால் நடத்தப்படும் 3,40,013 நிறுவனங்கள் ரூ. 14,247.24 கோடி கடன்களை பெற்றுள்ளன. இதில் தமிழ்நாட்டில் இயங்கும் 14,786 மகளிர் நிறுவனங்களுக்கு ரூ.1,054.89 கோடி கடன் உத்தரவாதத் தொகைக்கான அனுமதி அளிக்கப்பட்டுள்ளது.
பிரதமரின் வேலைவாய்ப்பு உறுதித் திட்டத்தின் கீழ் 2022-23ம் நிதியாண்டில் பிப்ரவரி 28ம் தேதி வரை மகளிரால் நடத்தப்படும் 26,241 நிறுவனங்களும் மானியம் பெற்றுள்ளனர். இதில் தமிழ்நாட்டைச் சேர்ந்த 2, 458 நிறுவனங்கள் அடங்கும்.
இந்தத் தவலை மக்களவையில் எழுத்துப்பூர்வமாக அளித்த பதிலில் குறு, சிறு மற்றும் நடுத்தர நிறுவனங்கள் துறை இணையமைச்சர் திரு பானு பிரதாப் சிங் வர்மா தெரிவித்துள்ளார்.
தகவல் மற்றும் ஒலிபரப்பு அமைச்சகம்
திரு சிதான்ஷு கர் பத்திரிகை தகவல் அலுவலகத்தின் தலைமை இயக்குனராக பதவியேற்றார்
1983 ஆம் ஆண்டு இந்திய தகவல் பணிகள் அதிகாரியான திரு சிதான்ஷு ரஞ்சன் கர் மத்திய அரசின் 27-வது முதன்மை தகவல் தொடர்பு அதிகாரி மற்றும் புதுதில்லி, பத்திரிகை தகவல் அலுவலகத்தின் தலைமை இயக்குனராக இன்று  பதவியேற்றார்.
இந்தப் பதவியை வகித்து வந்த திரு ஃபிராங்க் நரோனா நேற்று  பதவியிலிருந்து ஓய்வு பெற்றதை அடுத்து, திரு கர் பதவியேற்றார்.
திரு கர், சுமார் 35 ஆண்டுகளாக தகவல் ஒலிபரப்பு அமைச்சகத்தின் பல்வேறு ஊடகப் பிரிவுகளில் முக்கியப் பதவிகளில் பணியாற்றியவர்.
புதுதில்லி இந்திய பொதுமக்கள் தகவல் தொடர்பு நிறுவனத்தில் பூர்வாங்கப் பயிற்சியையும், முசூரி, லால்பகதூர் சாஸ்திரி தேசிய நிர்வாக நிறுவனத்தில் அடிப்படைப் பயிற்சியையும் நிறைவு செய்த திரு கர், அகில இந்திய வானொலியின் செய்திச் சேவைகள் பிரிவில் பணியில் சேர்ந்தார். சிறிது காலத்திற்கு பிறகு தூர்தர்ஷன் செய்திப் பிரிவில் அவர் சேர்ந்தார். சுமார் 17 ஆண்டுகள் இந்தப் பிரிவில் பணியாற்றி அதன் வளர்ச்சியில் குறிப்பிடத்தக்க அளவில் பங்களித்தார். 1988 ஆம் ஆண்டு உலகளாவிய போட்டிக்கு இடையே லண்டன் விஸ்நியூஸ் நிறுவனத்தின் பெருமைமிகு ஃபெலோஷிப் விருதை வென்றார். இதனைத் தொடர்ந்து உலகின் முன்னணி ஒளிபரப்பு நிறுவனங்களில் தொலைக்காட்சி செய்தி தயாரிப்பில் பயன்படுத்தப்படும் அதிநவீன தொழில்நுட்பங்களில் நேரடி அனுபவம் பெறுவதற்காக ஐரோப்பா, வட அமெரிக்கா ஆகியவற்றில் பயணம் மேற்கொண்டார்.
திரு கர், 2003 ஆம் ஆண்டு பத்திரிகை தகவல் அலுவலகத்தில் பணியில் சேர்ந்தார். அப்போது சுற்றுச்சூழல் மற்றும் வனம், ஊரக மேம்பாடு, மனித வள மேம்பாடு, அறிவியல் மற்றும் தொழில்நுட்பம், அணுசக்தி மற்றும் விண்வெளி போன்ற முக்கிய அமைச்சகங்களின் செய்தி விளம்பரத்திற்கு முக்கிய பங்காற்றினார். பின்னர் 2005 ஆகஸ்ட் மாதம் பாதுகாப்பு அமைச்சகத்தின் முதன்மை தகவல் தொடர்பு அதிகாரியாக பொதுமக்கள் தொடர்பு இயக்ககத்தில் பணியில் சேர்ந்தார்.
பாதுகாப்பு அமைச்சகத்தில் 10 ஆண்டுகளுக்கும் மேற்பட்ட காலத்தில் மிக அதிக காலம் பணிபுரிந்த செய்தித் தொடர்பாளர் என்ற பெருமை திரு கர்-க்கு உண்டு.
2015 டிசம்பரில், அகில இந்திய வானொலியின் செய்திச் சேவைகள் பிரிவில் தலைமை இயக்குனராக அவர் பொறுப்பேற்றார்.
திரு கர், புவனேஷ்வர் பிஜேபி  கல்லூரியில் மானுடவியல் பிரிவில் பட்டம் பெற்றவர். உத்கல் பல்கலைக்கழகத்தில் அரசியல் அறிவியல் படிப்பில் ஹானர்ஸில் தேறி முதலிடத்தைப் பெற்றார். பின்னர் தில்லி பல்கலைக்கழகத்தில் அரசியல் அறிவியல் பாடத்தில் பட்டமேற்படிப்பு பட்டத்தையும், சீன மற்றும் ஜப்பானிய ஆய்வுப் பிரிவு எம்ஃபீல் பட்டத்தையும் பெற்றவர் அவர்.
(Visitor Counter : 158
பிரதமர் அலுவலகம்
குஜராத் முன்னாள் அமைச்சர் திரு தேவானந்த்பாய் சோலங்கியின் மறைவிற்கு பிரதமர் இரங்கல்
குஜராத் முன்னாள் அமைச்சர் திரு தேவானந்த்பாய் சோலங்கியின் மறைவிற்கு பிரதமர் திரு நரேந்திர மோடி இரங்கல் தெரிவித்துள்ளார்.
“குஜராத் மாநிலத்தின் முன்னாள் அமைச்சர் திரு தேவானந்த்பாய் சோலங்கியின் மறைவை அறிந்து மிகவும் துயருற்றேன். அவரது சமூகப் பங்களிப்பு என்றும் நினைவில் கொள்ளப்படும். அவரது ஆன்மா சாந்தியடைய பிரார்த்தித்துக் கொள்வதுடன் அவரை இழந்து வாடும் குடும்பத்தாருக்கு இரங்கல்கள்.... ஓம் சாந்தி”, என்று பிரதமர் வெளியிட்டுள்ள தமது சுட்டுரைச் செய்தியில் கூறியுள்ளார்.
------
(
PIB Headquarters
கொவிட்-19 பற்றி பத்திரிகை தகவல் அலுவலகத்தின் தினசரி அறிக்கைகொவிட் 19 மொத்த பாதிப்பு எண்ணிக்கை - 72,39,389குணமடைந்தவர்களின் மொத்த எண்ணிக்கை - 63,01, 927.சிகிச்சை பெறுபவர்களின் மொத்த எண்ணிக்கை - 8,26, 876உயிரிழந்தவர்களின் மொத்த எண்ணிக்கை - 1,10,586
கொரோனா பரிசோதனையில் இந்தியா புதிய சாதனை படைத்துள்ளது. மொத்த பரிசோதனை எண்ணிக்கை 9 கோடியை கடந்துள்ளது. கடந்த 24 மணி நேரத்தில், 11,45,015 பரிசோதனைகள் செய்யப்பட்டுள்ளன.
கடந்த 24 மணி நேரத்தில் 74,632 பேர் குணமடைந்துள்ளனர். 63,509 பேருக்க புதிதாக பாதிப்பு ஏற்பட்டுள்ளது. 730 பேர் உயிரழந்துள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1664434
பாதுகாப்பு அமைச்சகம்
இந்திய கடற்படை விசாகப்பட்டினத்தில் சிறப்பு முகாம் அமைத்தது
நாட்டில் கொவிட் -19 தொற்று பரவுவதை தடுக்கும் முயற்சியாக இந்திய கடற்படை, விசாகப்பட்டினம் ஐஎன்எஸ் விஸ்வகர்மா கிழக்கு கடற்படை தளத்தில் சிறப்பு முகாம் ஒன்றை அமைத்துள்ளது. கொவிட்-19 பாதித்த நாடுகளிலிருந்து அகற்றப்பட்ட இந்தியர்களுக்காக இந்த முகாம் அமைக்கப்பட்டுள்ளது.
இந்த சிறப்பு முகாம் சுமார் 200 பேரைத் தங்க வைக்கும் வகையில், உரிய அனைத்து வசதிகள் மற்றும் ஏற்பாடுகளுடன் அமைக்கப்பட்டுள்ளது.
இந்த முகாமில் தங்கவைக்கப்படுபவர்கள், விஸ்வகர்மா கடற்படை தளத்தின் ஊழியர்கள் மற்றும் மருத்துவ நிபுணர்கள் குழுவால் தீவிரமாகக் கண்காணிக்கப்படுவார்கள். மத்திய அரசின் சுகாதாரம் மற்றும் குடும்பநலத்துறை வெளியிட்டுள்ள நடைமுறைகளின்படி, முகாமில் உள்ளளவர்கள் தனிமைப்படுத்தப்பட்டு, தீவிர மருத்துவக் கண்காணிப்பில் வைக்கப்படுவார்கள்.
பிற நாடுகளிலிருந்து அழைத்துவரப்பட்டவர்கள், இந்தச் சிறப்பு முகாமில் 14 நாட்களுக்கு முன்னெச்சரிக்கை நடவடிக்கையாக தங்கவைக்கப்படுவார்கள். தொற்று மேலும் பரவுவதைத் தடுக்கும் வகையில், மாநிலம் மற்றும் மாவட்ட நிர்வாகத்தைச் சேர்ந்த சுகாதார அதிகாரிகளுடன் கடற்படைத்தளம் தீவிர ஒத்துழைப்பை வழங்கி வருகிறது.
உலகம் முழுவதும் பரவிவரும் கொவிட்-19 தொற்று ஏற்படுத்தும் அச்சம் மற்றும் சவால்களை எதிர்கொள்ள இந்திய அரசு அனைத்து தேவையான நடவடிக்கைகளையும் எடுத்து வருகிறது. மக்களின் தீவிர ஒத்துழைப்புடன் நம் நாட்டில் கொரோனா தொற்றைக் கட்டுப்படுத்த முடிந்துள்ளது.
பிரதமர் அலுவலகம்
பிரகதி மூலம் பிரதமர் கலந்துரையாடல்
தகவல் தொடர்பு தொழில்நுட்பத்தின் அடிப்படையிலான, செயலூக்கம் உள்ள நிர்வாகம் மற்றும் குறித்த நேர செயல்பாட்டுக்கான பன்முனை தளமாக உள்ள பிரகதி  – மூலம் அதன் 20வது கலந்துரையாடல் பிரதமர் திரு. நரேந்திர மோடி தலைமையில் இன்று நடைபெற்றது.
பல்வேறு வடகிழக்கு மாநிலங்களில் வெள்ளத்தினாலும் மற்ற இயற்கை சீற்றங்களாலும் ஏற்பட்டுள்ள நிலைமை குறித்து ஆய்வு செய்து பிரதமர் இந்த கூட்டத்தை துவக்கினார். தேவையான அனைத்து உதவிகளையும் மத்திய அரசு செய்யும் என்று உறுதி அளித்தார்.
அனைத்து வணிகர்களும் ஜி.எஸ்.டி. கோட்பாட்டின் கீழ் பதிவு செய்யப்பட்துள்ளதை அனைத்து தலைமை செயலர்களும் உறுதி செய்ய வேண்டும். மேலும் இதனை ஆகஸ்ட் 15-க்குள் முடிக்க வேண்டும் என்று பிரதமர் கூறினார்.
மத்திய பொது பணித் துறை மற்றும் இயக்குநரகம் குறித்த குறைகள் கையாளப் படும் முறை மற்றும் தீர்வுகள் குறித்து பிரதமர் ஆய்வு செய்தார். இதனை மத்திய நகர்புற மேம்பாட்டு அமைச்சகம் ஈடுபாட்டுடனும் கவனத்தோடும் கையாள வேண்டும் என்று கேட்டுக்கொண்டார். அனைத்து விற்பனையாளர்களும் அரசின் இணைய-வணிக முறைக்கு வருவதற்கு மத்திய பொது பணித் துறை ஊக்கப்படுத்த வேண்டும் என்று பிரதமர் கூறினார்.
மகாராஷ்டிரா, கர்நாடகா, ஆந்திரப் பிரதேசம், தமிழ்நாடு, மேற்கு வங்கம், ஒடிசா, உத்தரப் பிரதேசம், உத்தராகண்ட், இமாச்சல பிரதேசம் மற்றும் அருணாச்சல பிரதேசம் உள்ளிட்ட மாநிலங்களின் ரயில்வே, சாலை மற்றும் பெட்ரோலிய துறைகளில் நீண்ட நாட்களாக நிலுவையில் உள்ள முக்கிய திட்ட செயல்பாடுகளின் முன்னேற்றங்கள் குறித்து பிரதமர் ஆய்வு செய்தார். சென்னை கடற்கரை – கொருக்குப்பேட்டை மூன்றாவது வழித்தடம் மற்றும் சென்னை கடற்கரை – அத்திப்பட்டு நான்காவது வழித்தடம்; ஹவுரா-அம்டா-சம்படங்கா புதிய அகல ரயில் பாதை; மற்றும் வாரணாசி புறவழிச் சாலையை நான்கு வழிப்பாதை ஆக்குதல்; தேசிய நெடுஞ்சாலை – 58ன் முசாபர்நகர் – ஹரித்வார் வழித்தடத்தை நான்கு வழிப்பாதையாக மாற்றுதல் உள்ளிட்ட திட்டங்கள் குறித்து இன்று ஆய்வு செய்யப்பட்டது. இதில் சில திட்டங்கள் பத்தாண்டுகளுக்கு மேலாகவும் அதில் ஒரு திட்டம் 40 ஆண்டுகளுக்கு மேலாக நிலுவையில் இருப்பதை சுட்டிக்காட்டிய பிரதமர் திட்ட செலவினை அதிகரிக்கூடிய தாமதங்களை தவிர்க்க தேவையான அனைத்து நடவடிக்கைகளையும் எடுக்குமாறு பிரதமர் தலைமை செயலர்களை கேட்டுக்கொண்டார். இதுபோன்ற உள்கட்டமைப்பு திட்டங்கள் துரிதமாக செயல்படுத்தப்பட வேண்டும் என்று பிரதமர் வலியுறுத்தினார்.
பிரதமர் வீட்டு வசதி திட்டத்தை ஆய்வு செய்த பிரதமர், புதிய கட்டுமான தொழில்நுட்பங்களை விரைவில் செயல் முறைக்கு கொண்டுவருமாறு கேட்டுக்கொண்டார்.
வணிகம் மற்றும் தொழில்துறை அமைச்சகம்
சேவை ஏற்றுமதியாளர்களுடன் வணிகம் மற்றும் தொழில் துறை அமைச்சர் திரு. பியூஷ் கோயல் சந்திப்பு.
சேவைத் துறையில் வெளிநாடுகளுக்கான பணியில் ஈடுபட்டிருக்கும் சேவைகள் ஏற்றுமதியாளர் மேம்பாட்டுக் கவுன்சில்  நிர்வாகிகள் மற்றும் பல்வேறு சேவைத் துறைகளில் தொடர்புடையவர்களின் நிர்வாகிகளுடன் மத்திய வணிகம் மற்றும் தொழில் துறை அமைச்சர் திரு. பியூஷ் கோயல் இன்று காணொளி மூலம் கலந்துரையாடினார். இந்தச் சந்திப்பின் போது, கோவிட்-19 நோய்த் தாக்குதல், முடக்கநிலை அமல், இப்போது கட்டுப்பாடுகள் தளர்வு சூழ்நிலையில் பல்வேறு கோரிக்கைகளையும், ஆலோசனைகளையும் அவர்கள் அமைச்சரிடம் முன் வைத்தனர். இந்தியாவின் வெளி வர்த்தகத்தில் சேவைகள் துறை முக்கிய பங்கு வகிக்கிறது. 2020 ஏப்ரல் மாதத்தில் சேவைத் துறையில் ரூ. 1,25,409 கோடி அளவுக்கு ஏற்றுமதியும், ரூ. 70,907 கோடி அளவுக்கு இறக்குமதியும் நடந்திருப்பதாக ரிசர்வ் வங்கியின் தகவல்கள் தெரிவிக்கின்றன.
பல்வேறு ஆலோசனைகளைக் கேட்டறிந்த அமைச்சர் திரு. பியூஷ் கோயல், சேவைத் துறையில் நிறைய வாய்ப்புகள் உள்ளது என்றும், அவற்றை முழுமையாகப் பயன்படுத்தாத நிலை இருப்பதாகவும் கூறினார். இந்தத் துறையில் தகவல் தொழில்நுட்பம் மற்றும் அதைச் சார்ந்த துறைகள் மிகவும் வெற்றிகரமாக இயங்குவதாகவும், அவற்றின் சொந்தத் திறன்கள் காரணமாக, அரசின் பெரிய ஆதரவுகள் ஏதுமின்றி இயங்கி வருவதாகவும் அவர் தெரிவித்தார். அரசின் நிர்வாக தடங்கல்கள் ஏற்படும் நிலை இல்லாமல் அவை இயங்கி வருகின்றன என்றார் அவர். போட்டி நிலையில் உள்ள சாதகங்களை பயன்படுத்திக் கொள்வது, தரத்தில் கவனம் செலுத்துவது, புதிய சேவைநாடுநர்களைக் கண்டறிதல், புதிய சேவைகளை கண்டறிதல் என துறையில் வளர்ச்சியை அதிகரிக்க வேண்டும் என்று அமைச்சர் கேட்டுக் கொண்டார். அரசுக்கு முன்னுரிமை தர வேண்டிய விஷயங்களும், கட்டுப்பாடுகளும் உள்ளன. ஆரம்ப கட்டத்தில் ஸ்டார்ட் அப் நிலையில் உள்ள துறைகள், தொழிற்சாலைகளுக்கு உதவுதல், கொள்கை அளவில் தலையீடுகள் செய்தல், நியாயமற்ற நடைமுறைகளைத் தடுத்து அவை வளர அரசு உதவலாம், ஆனால் எல்லா நேரங்களிலும் அவ்வாறு செய்ய முடியாது என்று அவர் குறிப்பிட்டார். ஆக்கபூர்வமான, முன்னேற்றகரமான ஆலோசனைகளைத் தெரிவிக்குமாறு பங்கேற்பாளர்களை அவர் கேட்டுக்கொண்டார். இந்திய ஏற்றுமதியாளர்களுக்கு வாய்ப்புகளை உருவாக்குவதற்கு, வெளிநாடுகளில் உள்ள இந்திய தூதரக அலுவலகங்கள் தீவிர முயற்சிகள் எடுத்து வருவதாக அமைச்சர் பியூஷ் கோயல் தெரிவித்தார்.
(Visitor Counter : 206